armvectores/hy_wikipedia_2023 huggingface dataset:
Ֆրայբուրգ իմ Բրայսգաու

Ֆրայբուրգ, ամբողջական անունը՝ Ֆրայբուրգ իմ Բրայսգաու (գերմ.՝ Freiburg im Breisgau, ալեմանյան բարբառ՝ Friburg im Brisgau [ˈfʁiːb̥əg̊]), քաղաք Գերմանիայում, տարածքով չորրորդը Շտուտգարտից, Մանհեյմից և Կառլսռուեից հետո Բադեն Վյուրտեմբերգ երկրամասում։


== Դիրք ==
Ֆրայբուրգը գտնվում է Շվարցվալդի և Վերին Ռեյնի դաշտավայրի սահմանին։
Մոտակա խոշոր քաղաքներն են՝ 60 կմ հարավ՝ Բազել (Շվեյցարիա), գրեթե 90 կմ հարավ–արևելք՝ Ցյուրիխ (Շվեյցարիա), գրեթե 85 կմ հյուսիս՝ Ստրասբուրգ (Ֆրանսիա) և մոտ 140 կմ հյուսիս՝ Կառլսռուե։ Շտուտգարտ երկարամասի մայրաքաղաքը գտնվում է Ֆրայբուրգից 200 կմ հյուսիս–արևելք։


== Պատմություն ==
Ֆրայբուրգի հիմնադրման պաշտոնական տարեթիվը 1120–ն է։ Քաղաքի հիմնադիրը Բերթոլդ III–ն է։ Նույն թվականին քաղաքին տրվեց արտոնություն, որը դարձավ Ֆրայբուրգի հիմնական իրավունքը։
14-րդ դարի կեսերին քաղաքն անցավ ավստրիական Հաբսբուրգների տիրապետության տակ։ Ըստ լեգենդի՝ Ֆրայբուրգում բնակվում էր Բերթոլդ Շվարց վանականը, ով հայտնագործել է վառոդը։
1457 թվականին Ալբրեխտ VI–ը հիմնեց Ֆրայբուրգի համալսարանը (գերմ.՝ Albert-Ludwigs-Universität Freiburg)՝ Գերմանիայի հնագույն համալսարաններից մեկը։ 16-րդ դարում Ֆրայբուրգում է որոշ ժամանակ բնակվել Էրազմ Ռոտերդամցին։ Լյուդովիկոս XIV–ի պատերազմական տարիներին Ֆրայբուրգը կարճ ժամկետով անցել է ֆրանսիացիների տիրապետության տակ։
1940 թվականին Ֆրայբուրգը ենթարկվել է օդային գնդակոծման, որի արդյունքում եղել են զոհեր և ավերածություններ:


== Նշանակալի վայրեր ==
Ֆրայբուրգյան մյունստեր — քաղաքի գլխավոր տեսարժան վայրը և խորհրդանիշը։ Կառուցվել է 300 տարվա ընթացքում՝ 13-րդ դարի սկզբից մինչև 16-րդ դարի սկիզբը։ Երկրորդ համաշխարհային պատերազմի ընթացքում այն չի ավերվել՝ ի տարբերություն այլ շինությունների։
Ֆրայբուրգի համալսարան
Օգոստոսների թանգարան
Դիտորդական աշտարակ Շլոսբերգ լեռան վրա - բացվել է 2002 թվականի հունվարին։ Աշտարակի բարձրությունը մոտավորապես 30 մետր է։ Աշտարակի վերևից կարելի է դիտել Ֆրայբուրգի համայնապատկերը։


== Քույր քաղաքներ ==
 Բեզանսոն (Ֆրանսիա, 1959 թվականից)
 Ինսբուկ (Ավստրիա, 1963 թվականից)
 Պադույա (Իտալիա, 1967 թվականից)
 Հիլֆորդ (Մեծ Բրիտանիա, 1979 թվականից)
 Մադիսոն (ԱՄՆ, 1987 թվականից)
 Մացույամա (Ճապոնիա, 1988 թվականից)
 Լվով (Ուկրաինա, 1989 թվականից)
 Գրանադա (Իսպանիա, 1991 թվականից)
 Սպահան (Իրան, 2000 թվականից)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքը (գերմ.)
(85) Իո

(85) Իո (անգլ.՝ Io), աստերոիդ աստերոիդների հիմնական գոտում։ Հայտնաբերվել է 1865 թվականի սեպտեմբերի 19-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,653792 ա. մ., առավելագույնը մոտենում է 2,1465 ա. մ. հեռավորության վրա և հեռանում 3,1611 ա. մ., իսկ Երկրի ուղեծրին Իո աստերոիդը նվազագույնը մոտենում է 1,1627 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1579,06 երկրային օրվա ընթացքում, իր ուղեծրով շարժվելով միջինում 0,227984 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,96° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Իո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էլեկտրական ձեռնաշղթա

Էլեկտրական ձեռնաշղթա, էլեկտրական սարք, որը կիրառվում է տնային կալանքում, հսկողության տակ գտնվող կամ ազատության սահմանափակման ձևով պատժի դատապարտված անձանց համար՝ նրանց հետևելու և գտնվելու վայրը ճշտգրիտ իմանալու նպատակով, նախատեսված է մարմնին երկար կրելու համար և ունի կորպուսի հեռացման ու բացման վերահսկողության համար նախատեսված ներկառուցված համակարգ։


== Կառուցվածք ==
Կառուցվածքային էլեկտրական ձեռնաշղթան կազմված է էլեկտրական մասերով հերմետիկ կորպուսից, երկու գոտիներից և կողպեքի հավաքածուից։ Շատ դեպքերում այն կրում են կոճերին, այդ իսկ պատճառով անգլերենում կոչվում է ankle monitor:
Որոշակի ընդմիջումներով այդպիսի ձեռնաշղթա է ուղարկվում իրավապահ մարմին, որը վերահսկում է ձեռնաշղթա կրող հանցագործի գործունեությունը, կա նաև ռադիոհաճախականության ազդանշան, որը տեղեկություններ է պարունակում հանցագործի շարժումների մասին։ Եթե նա դուրս գա իրեն թույլատրված սահմաններից, ապա վերահսկիչ մարմինները կստանան ազդանշան։


== Պատմություն ==
Էլեկտրական ձեռնաշղթան հայտնագործել են Հարվարդի համալսարանի գիտնականները 1950-ական թվականներին, առաջին անգամ հանցագործի վրա փորձարկվել է 1983 թվականին։ 2007 թվականին ԱՄՆ-ում հայտնի է դրա կիրառման ավելի քան 130 000 դեպք, ինչպես նաև այն որոշ տարածում է գտել Մեծ Բրիտանիայում, սակայն եվրոպական այլ երկրներում առանձնապես տարածված չէ։


== Արտադրություն ==
2010-ի օգոստոսի 28-ին Ռուսաստանի Դաշնային քրեակատարողական ծառայության կողմից հաստատվել է «Դատապարտյալների համակարգի ինստիտուտների կողմից վերահսկվող անձանց համար էլեկտրոնային ձեռնաշղթայի համակարգի ստեղծման և իրագործման հայեցակարգը»։ Այս խնդիրը լուծելու համար մասնագետները մանրամասն ուսումնասիրել են համաշխարհային փորձը և անցկացրել խորհրդակցություններ Ռուսաստանի Դաշնային քրեակատարողական ծառայության մասնագետների հետ։
Ռուսաստանում լայնորեն տարածվել է էլեկտրական ձեռնաշղթաների արտադրությունը։ Սակայն ռուսական ձեռնաշղթաների որակը այնքան ցածր էր, որ հանցագործներին հնարավորություն էր տալիս առանց հետքերի և դժվարությամբ հանել այն։


== Դեպքեր ==
Վրաստանի «Միասնական ազգային շարժում» կուսակցության քաղխորհրդի նախագահ, պատգամավոր Նիկանոր Մելիային, որը մեղադրվում էր Թբիլիսիում տեղի ունեցած ցույցերի ժամանակ անկարգություններ կազմակերպելու մեջ, էլեկտրական ձեռնաշղթա են հագցրել։
Նրան բացատրել են դրանից օգտվելու կարգը։ Ներկա են եղել ընդդմիդիր պատգամավորի փաստաբանները։


== Արվեստում ==
«Վազող մարդը» ֆիլմում բանտարկյալները վերահսկվում էին էլեկտրական ձեռնաշղթայի և էլեկտրական վզակապի միջոցով միաժամանակ։


== Ծանոթագրություններ ==
Բիրյուչ (գյուղ, Տալովսկի շրջան)

Անվան այլ կիրառումների համար տե՛ս՝ ԲիրյուչԲիրյուչ (ռուս.՝ Бирюч), գյուղ Ռուսաստանի Վորոնեժի մարզի Տալովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոբաչյա Տիխայա

Սոբաչյա Տիխայա, գետ Ռուսաստանում, հոսում է Ալթայի երկրամասում։ Գետաբերանը գտնվում է Սոբաչյա գետի աջ ափից 7 կիլոմետր հեռավորության վրա։ Գետի երկարությունը 13 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100003328
Հիդրոլոգիական ստուգման կոդ՝ 115100332
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Տիգրան Ներսիսյան (այլ կիրառումներ)

Տիգրան Ներսիսյան կարող է վերաբերել՝

Տիգրան Ներսիսյան, 1966-ին ծնված հայ գործարար։
Տիգրան Ներսիսյան, հայ երգիչ։
Տիգրան Ներսիսյան, հայ դերասան։
Վերին Սիվյոլ

Վերին Սիվյոլ (ռուս.՝ Верхняя Сывъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տոբիս գետի աջ ափին՝ 50 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000060961
Կոդը ըստ հիդրոլոգիական հետազոտության (ՌԴ) — 103006096
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շանդոր Տոտկա

Շանդոր Տոտկա (հուլիսի 27, 1994(1994-07-27), Mezőtúr, Յաս-Նադկուն-Սոլնոկ, Հունգարիա), հունգարացի թիավար (բայդարկա), 2010 թվականից հանդես է գալիս բայդարկաներով և կանոեներով թիավարության Հունգարիայի հավաքականում։ Օլիմպիական չեմպիոն, աշխարհի կրկնակի չեմպիոն, Եվրոպայի եռակի չեմպիոն, Բաքվում անցկացված Եվրոպական խաղերի բրոնզե մեդալակիր, Ռիո դե Ժանեյրոյի Ամառային օլիմպիական խաղերի մասնակից, ազգային և միջազգային նշանակության բազմաթիվ ռեգատների հաղթող։


== Կենսագրություն ==
Շանդոր Տոտկան ծնվել է 1994 թվականի հուլիսի 27-ին Մեզյոտուր մեդյե յաս-Նադկուն-Սոլնոկ քաղաքում։ Թիավարությամբ ակտիվորեն զբաղվել սկսել է վաղ մանկությունից, առաջին անգամ աչքի է ընկել դեռ 2010 թվականին՝ հաղթելով Սինգապուրում անկացվող պատանեկան Օլիմպիական խաղերում։
Մեծահասակների միջազգային մակարդակում առաջին լուրջ հաջողությանը հասել է 2013 թվականի մրցաշրջանում, երբ մտել է Հունգարիայի ազգային հավաքականի հիմնական կազմում և մասնակցել Գերմանիայի Դույսբուրգ քաղաքում կայանացած աշխարհի առաջնությանը, որտեղ հունգարացիները 4×200 մետր փոխանցումալողում նվաճել են բրոնզե մեդալներ՝ զիջելով միայն Լեհաստանի և Ռուսաստանի թիմերին։
Միլանում անցկացված 2015 թվականի աշխարհի առաջնությունում Պետեր Մոլնարի հետ զուգախաղի ժամանակ բայդարկաներով 200 մրցատարածությունում առաջ է անցել և նվաճել ոսկե մեդալ։ Բացի այդ, հաջող է հանդես եկել Բաքվում կայացած առաջին Եվրոպական խաղերում, որտեղ նույն մրցաձևում նույն զուգընկերոջ հետ դարձել է բրոնզե մեդալակիր։ Հաջորդ մրցաշրջանում չորս տեղանոց անձնակազմի կազմում Մոսկվայում կայացած Եվրոպայի առաջնությունում հաղթել է 500 մետր մրցատարածությունում։
Հաջող ելույթների շարքի շնորհիվ Շանդոր Տոտկան իրավունք է ստացել պաշտպանել երկրի պատիվը Ռիո դե Ժանեյրոյում 2016 թվականի Ամառային օլիմպիական խաղերում։ Մոլնարի հետ զույգով նա դուրս է եկել «Ա» գլխավոր եզրափակիչ և եզրագծին հասել չորրորդը։
2020 թվականի Օլիմպիական խաղերում նվաճել է ոսկե մեդալ 200 մ մրցատարածությունում։


== Ծանոթագրություններ ==


== Արտաքին հղումներ ==
Շանդոր Տոտկա
Կոլչեգիզ (գետ)

Կոլչեգիզ (ռուս.՝ Кольчегиз), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Վերին Տիխտա գետի աջ ափին՝ 1 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրասկովյա Պարխոմենկո

Պրասկովյա Պարխոմենկո (ռուս.՝ Прасковья Георгиевна Пархоменко, 1886, Զենկով, Զենկովսկի գավառ, Պոլտավայի նահանգ, Ռուսական կայսրություն - 1970), սովետական աստղագետ, աշխատել է Ղրիմյան աստղաֆիզիկական աստղադիտարանում։
Համաձայն Փոքր մոլորակների կենտրոնի տվյալների՝ հայտնաբերել է երկու աստերոիդ 1929 և 1930 թվականներին։
Նրա պատվին է անվանվել (1857) Պարխոմենկո աստերոիդը։


== Ծանոթագրություններ ==


== Արտաքին հղումներ ==
Scheda di Praskov′ja Georgievna Parchomenko dal sito astronomers.ru Archived 2016-04-13 at the Wayback Machine. (ռուս.)
Արաքս (այլ կիրառումներ)

Արաքս կարող է ունենալ հետևյալ կիրառումները՝


== Աշխարհագրական ==
Արաքս - գետ Հայկական լեռնաշխարհում։
Արաքսի միջլեռնային իջվածք - տեկտոնական և լեռնագրական գոտի Կովկասում (ամենամեծը)։
Արաքս (Արմավիրի տարածաշրջան) - գյուղ Հայաստանի Արմավիրի մարզում, Արմավիրի տարածաշրջանում։
Արաքս (Էջմիածնի տարածաշրջան) -գյուղ Հայաստանի Հանրապետության Արմավիրի մարզում, Վաղարշապատի տարածաշրջանում։


== Անձինք ==
Արաքս - երաժշտական խումբ, ձևավորվել է Բելգիայում 2004 թվականին
Արաքս (գրող) - հայ գրող։
Արաքսյա - հայկական իգական անուն։


== Գիտություն և տեխնիկա ==
Արաքս (համակարգիչ) – 1964 թվականին Երևանի մաթեմատիկական մեքենաների գիտահետազոտական ինստիտուտի կողմից ստեղծված երկրորդ սերնդի համակարգիչ


== Պարբերականներ ==
Արաքս (հանդես, Պետերբուրգ) – գրական-գեղարվեստական կիսամյան պատկերազարդ հանդես։ Լույս է տեսել 1887-98 թվականներին, Պետերբուրգում
Արաքս (պարբերական, Բոստոն, Նյու Յորք)
Արաքս (պարբերական, Լառնաքա) – պարբերաթերթ, լույս է տեսել 1924–29 թվականներին, Լառնաքայում (Կիպրոս)
Արաքս (պարբերական, Ալեքսանդրիա) – շաբաթաթերթ։ Լույս է տեսել 1925-1965 թվականներին, Ալեքսանդրիայում
Արաքս (պարբերական, Փարիզ) – մանկա-պատանեկան ամսաթերթ։ Հրատարակվել է 1952–55 թվականներին, Փարիզում
Արաքս (պարբերական, Մեղրու շրջան) – օրգան ՀԿԿ Մեղրա շրջկոմի և աշխատավորների դեպուտատների շրջսովետի։ Հրատարակվում է 1965 թվականից, Մեղրիում
Արաքս (պարբերական, Թեհրան) – գրական, մշակութային, հասարակական ամսագիր։ Առաջին երկլեզվյա (հայերեն- պարսկերեն) ամսագիրը։ Լույս է տեսնում 1987 թվականից, Թեհրանում
Արաքս (հայ-բասկյան պարբերական)
Նեդոգարկի (գյուղ, Կրեմենչուգի շրջան)

Անվան այլ կիրառումների համար տե՛ս՝ ՆեդոգարկիՆեդոգարկի (ուկրաիներեն՝ Недогарки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Նեդոգարկի գյուղում բնակվում էր 1 738 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էսպերիա

Էսպերիա  (իտալերեն՝ Esperia), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 4125 մարդ, բնակչության խտությունը՝ 38 մարդ/կմ²։ Տարածքը կազմում է 108 կմ²։ Փոստային ինդեքս՝ 03045։ Հեռախոսային կոդ՝ 0776։
Բնակավայրի հովանավոր սուրբն է՝ Սան Կլինո աբատը։


== Ծանոթագրություններ ==
Կիս Կիս

Կիս Կիս (ռուս.՝ Кис-Кис), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 18 կմ է։ Թափվում է Միջին Կույտո լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003502
Հիդրոլոգիական ուսումնասիրությունների կոդը - 102000350
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
SMS լեզու

SMS-ների լեզուն կամ Textese-ը (հայտնի է նաև chatspeak, txt, txtspk, txtk, texting language կամ txt talk անվանումներով) անգլերենի ժարգոն է, որն օգտագործվում է բջջային հեռախոսների SMS-ներում, սոցիալական ցանցերում և անհապաղ հաղորդագրման ժամանակ։ Դա անգլերենի համառոտ ձև է՝ նման rebus-ին։ (predictive text)-ի կիրառման աստիճանական ավելացման հետ դրա կիրառումը նվազում է։ Նման լեզուն ոչ միշտ է ենթարկվում կամ հետևում ընդունված անգլերենի քերականական կանոններին։ Ավելին՝ այս համակարգում գործածված բառերը կարող են բացակայել սովորական բառարաններում։


== Նշանակությունը ==
Textese-ի նպատակն է օգտագործել հնարավորինս քիչ գրանշաններ հասկանալի հաղորդագրություն փոխանցելու համար։ Ուստի՝ կետադրության, քերականության և մեծատառերով ուղղագրության կանոնները հաճախ անտեսվում են։ 
Այս տարալեզուն ունի փոքրաթիվ հիերոգլիֆներ (իրազեկվածներին հասկանալի կոդեր) և մի շարք տառատեսակային պայմանանշաններ։ Ըստ հետազոտություններից մեկի՝ թեև այս տարալեզվով ավելի արագ կարելի է գրել, այն կարդալու համար ավելի երկար ժամանակ է պահանջվում, քան սովորական անգլերենով։ Ըստ դոկտոր Նանագ Քեմպի (Թասմանիայի համալսարան) հետազոտությունների՝ Textese-ի զարգացումն անքակտելիորեն կապված է քերականության ու հնչյունաբանության խոր ըմբռնման հետ։


== Պատմություն ==
Textese-ն անգլերենի ձևավորվող բարբառ է՝ գերհամառոտ բառեր և արտահայտություններ կազմելու համար տառերի ու թվերի անսովոր պայմանական կիրառմամբ։ Բարբառի ծագումը կարելի է կապել բջջահեռախոսային հաղորդագրությունների ստեղծման հետ, թեև գրառման էլիպտիկ (սղման) համակարգը ստեղծվել է անվազն telegraphese-ի (հեռագրային լեզվի) օրերին։ SMS-ների լեզվով գրելու ստանդարտ կանոններ չկան, շատ բառեր կարող են նաև կրճատվել, օրինակ՝ "text" բառը կարող է վերածվել "txt"-ի։ Բառերն ավելի կարճ դարձնելու համար դրանցում կարող են օգտագործվել նաև թվեր, օրինակ՝"later" բառը կարող է գրվել "l8r" տեսքով։ Այս լեզուն արագացնում է բառերի գրառումը, նպաստում է տառերի թվի առավելագույն կրճատմանը և տեքստային հաղորդման տարածքային սահմանափակման խնդրի լուծմանը։  
Այն նման է AOL speak և Telex speak լեզուներին և ծագել է ինտերնետային զրուցասրահների (chatroom) սղագրային տարբերակից, որը պետք է հարմարվեր թույլատրված գրանշանների փոքր թվին (վաղ շրջանի SMS-ներում կարելի էր օգտագործել ընդամենը 160 գրանշան, իսկ որոշ մատակարարներ վճարը գանձում են ըստ ուղարկված գրանշանների) և հարմար լեզու էր բջջահեռախոսների փոքր ստեղնաշարների համար։


== Բառային կազմ ==
Մեկ տառը կարող է փոխարինել բառին

be բառը դառնում է b
see բառը դառնում է c
are բառը դառնում է r
you բառը դառնում է u
why բառը դառնում է yՄեկ թիվը կարող է փոխարինել բառին

ate բառը դառնում է 8
for բառը դառնում է 4
to կամ too բառը դառնում է 2
one կամ won բառը դառնում է 1Մեկ տառը կամ թիվը կարող է փոխարինել վանկին

ate վանկը դառնում է 8, ուստի
great բառը դառնում է gr8
mate բառը դառնում է m8
later բառը դառնում է l8r կամ l8a
skate բառը դառնում է sk8
skater բառը դառնում է sk8r
tomorrow բառը դառնում է 2mro
for կամ fore վանկը դառնում է 4, ուստի
before բառը դառնում է (վերոհիշյալ երկու դեպքեր) b4
therefore բառը դառնում է thr4։


== Տես նաև ==
Տրանսլիտ
Տրանսլիտերացիա
Ռոմանիզացիա


== Ծանոթագրություններ ==
Սան Լորենցելո

Սան Լորենցելո (իտալերեն՝ San Lorenzello), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 2343 մարդ, բնակչության խտությունը կազմում է 180 մարդ/կմ²։ Զբաղեցնում է 13 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Հայերի նահատակություն (գիրք)

Հայերի նահատակություն, լրիվ անվանումը՝ Հայերի նահատակություն։ Հայաստանի կոտորածների պաշտոնական աղյուսակ (ֆր.՝ Père Félix Charmetant, Martyrologe arménien: Tableau officiel des massacres d’Arménie), 
Հայր Ֆելիքս Շարմետանի նախաձեռնությամբ 1896 թվականի տպագրված գիրքն է, որտեղ ներկայացված են Կոստանդնուպոլսում վեց դեսպանների ուսումնասիրությունները և լուսավորական ու բողոքական ականատեսների վիճակագրությունները։


== Բովանդակություն ==
Գրքում ներկայացված է նաև եկեղեցիների պղծման, հոգևորականների սպանության, բռնի կրոնափոխման, կանանց և աղջիկների առևանգման, մահմեդականացման վերաբերյալ փաստեր ու վկայություններ։ Նման իրավիճակը բնորոշ էր կայսրության տասնմեկ վիլայեթների համար (Տրապիզոն, Էրզրում, Վան, Մամուրեթ-ուլ-Ազիզ, Բիթլիս, Վան, Դիարբեքիր, Ադանա, Հալեպ, Անգորա, Իզմիթ)։ Հեղինակը վստահեցնում է, որ այս տվյալները, որոնք ներկայացված են պաշտոնական ցուցակում, վերջնական չեն։ Գրքին կցված է նաև կոտորածների աշխարհագրությունը ներկայացնող քարտեզ։


== Քաղվածքներ ==


== Ծանոթագրություններ ==
Ուեյք (օղակղզի)

Ուեյքը (անգլ.՝ Wake Island), օղակղզի Խաղաղ օվկիանոսում, Մարշալյան կղզիներից 19 կմ դեպի հյուսիս։ Վարչականորեն պատկանում է ԱՄՆ-ին։ Բնակչությունը կազմում է 150 մարդ։


== Պատկերասրահ ==

		
		
		
		
		


== Ծանոթագրություններ ==
C Sharp

C#-ը (արտասանվում է «սի շարփ») օբյեկտ կողմոնորոշված ծրագրավորման լեզու է։ Ստեղծվել է Microsoft ընկերությունում 1998 - 2001 թվականներին՝ Անդերս Հեյլսբերգի ղեկավարած ինժեներական խմբում՝ Microsoft .NET Framework հարթակի ծրագրերի մշակման նպատակով և ավելի ուշ համապատասխանեցվել է ECMA-334 և ISO/IEC 23270 չափորոշիչներին։
C#-ը ծրագրավորման C ընտանիքի լեզու է, որի շարահյուսությունն ավելի մոտ է C++ և Java լեզուներին։ Լեզուն ունի ստատիկ տիպավորում, աջակցում է պոլիմորֆիզմ, օպերատորի գերբեռնում (այդ թվում բացահայտ և թաքնված տիպի օպերատորներ), իրադարձություններ, հատկություններ, տեսակների և մեթոդների ընդհանրացում, իտերացիա, անանուն ֆունկցիաներ, LINQ, բացառում, XML ֆորմատի մեկնաբանություն։


== Լեզվի անվանումը ==

«Սի շարփ» անվանումը (անգլ.՝ sharp - դիեզ) գալիս է երաժշտական նոտագրությունից, որտեղ դիեզը երաժշտական նշան է, որը ցույց է տալիս ձայնի կես աստիճան բարձրացում,
, ինչպես օրինակ «C++»-ի անվանման մեջ «++»-ը նշանակում է փոփոխականի արժեքի ավելացում մեկ միավորով (ինկրեմենտ)։ Անվանումը հանդիսանում է նաև շղթայի շարունակությունը՝ C → C++ → C++++(C#), քանի որ «#» նշանը կարելի է ստանալ 4 հատ «+»-ով։
Լեզվի անվանումն ընդունված չէ թարգմանել, ուստի խորհուրդ է տրվում օգտագործել անգլերեն C Sharp (Սի շարփ) անվանումը։


== Տարբերակները ==
C# լեզվի մշակման արդյունքում թողարկվել են նրա մի քանի տարբերակներ.


== «Hello World!» ծրագիր ==
Ստորև ներկայացված է C# ծրագրավորման լեզվով դասական «Hello world» ծրագրի կոդը.

նույն ծրագրի կոդը Windows Forms-ում.


== Ծանոթագրություններ ==


== Արտաքին հղումներ ==
C# Bootcamp
C# Station (անգլ.)
C# Tutorial
Ռոհատինի շրջան

Ռոհատինի շրջան (ուկրաիներեն՝ Рога́тинський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1939 թվականին։ Վարչական կենտրոնը՝ Ռոհատին։


== Աշխարհագրություն ==
Շրջանի տարածքի մակերեսը կազմում է 815,41 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 42789 մարդ։ Բնակչության խտությունը կազմում էր 52,48 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Եվան, բեռնատարի վարորդը

Եվան, բեռնատարի վարորդը, ամերիկյան հեռուստանովել է ստեղծված Վալենտինա Պառագայի կողմից Տելեմունդոյի. համար։ Գլխավոր դերեում են `Էդիթ Գոնսալեսը, Արապ Պեթկեն և Խորխե Լուիս ՊիլանՀեռուստասերիալը Վալենտինա Պառագայի օրիգինալ արտադրանքն է և չի համարվում "Լոլան, բեռնատարի վարորդը" ֆիլմի ադապտացիան։


== Արտադրություն ==
Նովելի դերասանական կազմը հաստատվել է 2015 թ. դեկտեմբերի 2-ին։


== Դերերում ==


=== Հիմնական ===
Էդիթ Գոնսալես - Էվա Սոլեր
Արապ Պեթկե - Պաբլո Կոնտերաս
Խորխե Լուիս Պիլա - Արմանդո Մոնտես


== Ծանոթագրություններ ==
Նիբա

Նիբա (ֆր.՝ Nibas), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 833 մարդ, բնակչության խտությունը` 65.85 մարդ/կմ²։ Բնակավայրը զբաղեցնում է 12.65 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 60 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 563 աշխատունակ (15-64 տարեկան) բնակիչ, որոնցից ակտիվ էին 419-ը, իսկ ոչ ակտիվները` 144։ Ակտիվության ցուցանիշը կազմում է 74,4 %։ 419 աշխատունակ մարդկանցից աշխատել է 381 անձ (201 տղամարդ և 180 կին)։ Գործազուրկ են եղել 38 անձ (18 տղամարդ և 20 կին)։ 144 անաշխատունակներից 35-ը եղել են աշակերտներ կամ ուսանողներ, 70-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆուտբոլի տարատեսակներ

Ֆուտբոլի տարատեսակներ, ֆուտբոլի տարբեր տեսակներ, հիմնականում քիչ ֆուտբոլիստներով ֆուտբոլ։ Ֆուտբոլի տարատեսակներից են նաև վիրտուալ ֆուտբոլը և սեղանի ֆուտբոլը, ինչպես նաև թղթի վրա ֆուտբոլը, որը տրամաբանական խաղ է։ Քանի որ Ֆուտբոլը տարածված խաղ է, գոյություն ունեն բազմաթիվ խաղեր, որոնք նմանակում են ֆուտբոլը։


== Տեսակներ ==
Լողափնյա ֆուտբոլ, որը խաղում են ավազի վրա
ֆուտզալ (AMF)
մինի ֆուտբոլ կամ ֆուտզալ (FIFA), որը խաղում են հատուկ ծածկույթով դահլիճում
շոուբոլ, որը խաղում են հարմարեցված հոկեյի խաղադաշտում, որը ծածկված է արհեստական խոտածածկույթով
բակային ֆուտբոլ, որը խաղում են ցանկացած չափի, ցանկացած ծածկույթի վրա տարբեր քանակի ֆուտբոլիստներով
ճահճայաին ֆուտբոլ խաղում են ցեխում
ազատ ոճի ֆուտբոլ, որը ուղեկցվում է տարբեր հնարքներով և աճպարարություններով
ռաշբոլ խաղում են դաշտում դաշտը բաժանված է դարպասապահի զոնա, տուգանային զոնա, պաշտպանական զոնա, չեզոք զոնա, հարձակվողական զոնա
եռակողմ ֆուտբոլ միևնույն դաշտում խաղում են 3 թիմ միաժամանակ
ֆուդաբլբոլ խաղում են ստանդարտ դաշտում 2 գնդակով միաժամանակ
Մեծ փուչիկներով ֆուտբոլ, խաղում են թափանցիկ մակերեսների վրա։Ֆուտբոլային խաղերի բազմազանությունը պայմանավորված է ֆուտբոլի հանրաճանաչությամբ։


== Ֆուտբոլի ազգային թանգարան ==
Մանչեստրում գործում է ֆուտբոլի ազգային թանգարան, որտեղ ցուցադրում են 15 րոպեանոց ֆիլմեր անցյալի հայտնի խաղերից։ Թանգարանի դահլիճներում կան հայտնի խաղացողների մոմե ֆիգուրներ, ֆուտբոլի պատմությունից տարբեր ցուցանմուշներ։


== Ծանոթագրություններ ==
Ալեքսանդր Նևսկու եկեղեցի (Թբիլիսի)

Անվան այլ կիրառումների համար տե՛ս՝ Ալեքսանդր Նևսկու եկեղեցի (այլ կիրառումներ)Ալեքսանդր Նևսկու եկեղեցի, ուղղափառ եկեղեցի Թբիլիսիում՝ Վրաստանի մայրաքաղաքում։ Գտնվում է Մարջանիշվիլի փողոցում։ Առօրյայում եկեղեցին անվանում են պարզապես «ռուսական եկեղեցի»։ Վերայում՝ հարևանությամբ գտնվող սուրբ Վլադիմիրի եկեղեցու հետ Թբիլիսիում համարվում են բացառիկ, քանի որ ժամերգություններն ամբողջությամբ կատարվում են հին սլավոնական եկեղեցական լեզվով։


== Պատմություն ==
Ալեքսանդր Նևսկու եկեղեցին կառուցվել է 1864 թվականին հավատացյալների հանգանակությամբ։ Լրացուցիչ 5 000 ռուբլի է հատկացրել Սուրբ սինոդը։ 1886 թվականին եկեղեցուն կից կառուցել են նաև զանգակատուն։ Կա նաև երկու սեղանատուն՝ Ալեքսանդր Նևսկու և Նիկոլայ Հրաշագործի անուններով, որոնք կառուցվել են 1900 թվականին Նիկոլայ II ցարի օրոք։ 1913 թվականին եկեղեցու հարևանությամբ կառուցեցին նաև ժամատուն ՝ ի հիշատակ Ռոմանովների դինաստիայի 300-ամյակին։
Եկեղեցում կան մի շարք սրբություններ՝ Մարիամ Մագդաղենացու մասունքները, Սուրբ Նինայի, Նիկոլայ Հրաշագործի, սուրբ Շիո Մգվիմսկիի մասունքները։
1950-ից 1982 թվականներին եկեղեցու քահանան էր մետրոպոլիտն Զինովին, որը թաղված է եկեղեցու հյուսիսային պատի մոտ։
1970-ական թվականներին եկեղեցում էր ծառույություն մատուցում վանահայր Վիտալին, որը բակում, խորանի կողմում է թաղված։


== Աղբյուրներ ==
«Ведомости Патриархии» № 34, 1999
Ռոբերտ Բաբայանց

Ռոբերտ Սերգեյի Բաբայանց (հունվարի 1, 1927(1927-01-01), Բաքու, ԱԽՖՍՀ, ԽՍՀՄ - 1983, Մոսկվա, ԽՍՀՄ), հայ մաշկաբան-վեներաբան։ Բժշկական գիտությունների դոկտոր (1964), պրոֆեսոր (1965):


== Կենսագրություն ==
Ռոբերտ Բաբայանցը ծնվել է 1927 թվականի հունվարի 1-ին, Բաքու քաղաքում։ 1944 թվականին ավարտել է միջնակարգ դպրոցը, 1949 թվականին՝ Բաքվի բժշկական ինստիտուտը։ Մասնագիտացել է մոսկովյան տարածաշրջանի Մ. Ֆ. Վլադիմերսկու անվան գիտահետազոտական կլինիկական ինստիտուտում։ 1950 թվականին աշխատել է Մ. Ֆ. Վլադիմերսկու անվան գիտահետազոտական կլինիկական ինստիտուտում՝ որպես գիտաշխատող։ 1955 թվականին գործուղվել է Վիետնամ։ 1958-1964 թվականներին որպես ավագ գիտաշխատող աշխատել է ԽՍՀՄ առողջապահության նախարարության կենսաֆիզիկայի ինստիտուտում։ 1965 թվականին Բաբայանցի նախաձեռնությամբ Մոսկվայի Պ. Լումումբայի անվան համալսարանում հիմնադրվել է մաշկաբանության և վեներաբանության ամբիոն, որը ղեկավարել է մինչև 1970 թվականը։ 1970-1983 թվականներին եղել է Մոսկվայի 1-ին բժշկական ինստիտուտի մաշկաբանության և վեներաբանության ամբիոնի վարիչ։
Աշխատանքները վերաբերում են տաք երկրներում մաշկային և վեներական հիվանդությունների կլինիկական առանձնահատկություններին։ Մշակել է սիֆիլիսի կարճատև բուժման եղանակ, մաշկային հիվանդությունների բուժման համար կիրառել է լազերը, լուսաքիմիաբուժումը, ռեֆլեքսաբուժումը։
Ռոբերտ Բաբայանցը մահացել է 1983 թվականին, Մոսկվայում։


== Պարգևներ ==
Վիետնամի Հանրապետության կառավարության կողմից շքանշան՝ բնակչությանը ցուցաբերած աջակցության և աշխատանքի համար։


== Երկեր ==
Кожные и венерические болезни жарких стран, / Р. С. Бабаянц, 383 с. ил. 21 см, 2-е изд., перераб. и доп. М. Медицина 1984.
Расстройства пигментации кожи, Бабаянц Р.С., Лоншаков Ю.И., 144 c. ил. 20 см., М. Медицина 1978 .
Венерические болезни. Руководство для врачей, Шапошников О.К., Антоньев А.А., Бабаянц Р.С. и др. Изд.2, перераб. и доп. 1991. 544 с.
Кожные синдромы в общемедицинской практике, Бабаянц Р.С., Константинов А.В. М : Медицина, 1978.- 104 с.
Кожные и венерические болезни жарких стран» - монография.
Дерматологическая синдромология.
Острая лучевая травма.


== Ծանոթագրություններ ==
Սոնյա Ուոլգեր

Սոնյա Ուոլգեր (անգլ.՝ Sonya Walger, հունիսի 6, 1974(1974-06-06), Համփսթեդ, Քամդեն, Մեծ Լոնդոն, Անգլիա, Միացյալ Թագավորություն), անգլիական հեռուստատեսային դերասանուհի, առավել հայտնի է ABC հեռուստաալիքի «Կորուսյալները» և «FlashForward» հեռուստասերիալներում խաղացած դերերով։


== Վաղ տարիներ ==
Ուոլգերը ծնվել է Լոնդոնում՝ Համպստեդում՝ արգենտինացու և անգլիացու ընտանիքում։ Օքսֆորդի համալսարանի Քրիստոսի եկեղեցի հիմնադիր քոլեջում նա ուսումնասիրել է անգլիական գրականությունը՝ ստանալով գերազանցության դիպլոմ։


== Կարիերա ==
Մինչև 2001 թվականի «Ամուսնացած տղամարդու բանականությունը» հեռուստասերիալում իր նորամուտը, Ուոլգերը խաղացել է բրիտանական հեռուստատեսային շոուներում։ Դրանից հետո նա նկարահանվել է «Սեր վեցի համար» հեռուստասերիալի ամերիկյան տարբերակում, որը հեռարձակվել է 2003 թվականին, ապա՝ «C.S.I.. Հանցագործության վայրը Նյու Յորք», «Ճանաչիր թշնամուն» և «Տերմինատոր», «Պայքար ապագայի համար» հեռուստասերիալներում՝ խաղալով երկրորդական դերեր։ 2006-2010 թվականներին ABC հեռուստաալիքի «Կորուսյալները» հեռուստասերիալում հանդես է եկել երկրորդական դերով։
2007 թվականին Ուոլգերը գլխավոր դեր է խաղացել HBO հեռուստաալիքի «Ասա, որ սիրում ես ինձ» հեռուստասերիալում։ Հետո նկարահանվել է կարճ ժամանակ գոյություն ունեցած «FlashForward»  և «Ընդհանուր գործ» հեռուստասերիալներում։ 2013-2014 թվականներին Սոնյան երկրորդական դեր է ունեցել «Ծնողներ» հեռուստասերիալում։ 2014 թվականին նա հայտնվել է Շոնդա Ռայմսի «Սկանդալ» հեռուստասերիալում։ Հաջորդ տարի Ուոլգերը ստացել է չարագործի դեր «Որս» հեռուստասերիալում։


== Անձնական կյանք ==
2009 թվականից Սոնյան ամուսնացած է սցենարիստ պրոդյուսեր Դեյվի Հոլմսի հետ։ Ամուսիններն ունեն երկու երեխա․ դուստր՝ Բիլի Ռոզի Հոլմս և որդի՝ Ջեյկ Հոլմս։
2013 թվականի մայիսի 23-ին Ուոլգերը ստացել է ԱՄՆ-ի քաղաքացիություն։


== Ֆիլմագրություն ==


== Ծանոթագրություններ ==
Աստերոիդների ցանկ (301501-301600)

Աստերոիդների ցանկ (301401-301500)  • Աստերոիդների ցանկ  • Աստերոիդների ցանկ (301601-301700)
 Աստերոիդների ցանկ (301401-301500)  • Աստերոիդների ցանկ  • Աստերոիդների ցանկ (301601-301700)
Զիֆկյար

Զիֆկյար, ձմեռանոց Արևմտյան Հայաստանում, Էրզրումի նահանգի Բայաղետի գավառի Դիադինի գավառակում։ 20-րդ դարի սկզբներին ուներ 6 տուն քուրդ բնակիչ։


== Ծանոթագրություններ ==
Վլադիմիրովկա (գյուղ, Իլինեցկոեի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1924 թվականին։
2001 թվականի տվյալներով Վլադիմիրովկա գյուղում բնակվում էր 422 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 237,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապրիչչո

Կապրիչչո (իտալ. capriccio — քմահաճություն), կապրիս (ֆրանս. caprice), փայլուն վիրտուոզ գործիքային պիես։ Սկզբում մադրիգալի տիպի վոկալ պիես էր, XVI—XVII դդ.՝ պոլիֆոնիկ գործիքային։ Հետագայում մենանվագ կադենցիայի, վիրտուոզային էտյուդի տարատեսակ (Նիկոլո Պագանինի «Մենանվագ ջութակի 24 կապրիս»)։ Կլավիրային և դաշնամուրային կապրիչչոները մոտիկ են խարակտերային բազմազան պիեսներին (Յոհան Սեբաստիան Բախ, Յոհաննես Բրամս, Առնո Բաբաջանյան)։ Վառ ազգային երանգավորումով նվագախմբային կապրիչչոներ են գրել Պյոտր Չայկովսկին («Իտալական կապրիչչո»), Նիկոլայ Ռիմսկի-Կորսակովը («Իսպանական կապրիչչո»), կոնցերտային ոճով՝ ձայնի և նվագախմբի համար՝ Ալեքսանդր Հարությունյանը («Թեմա և 5 կապրիս»)։
Բաիա նահանգի հարավկենտրոնական մաս (մարզ)

Բաիա նահանգի հարավկենտրոնական մաս (պորտ.՝ Mesorregião do Centro-Sul Baiano), վարչական մեզոշրջան Բրազիլիայում, մտնում է Բաիա նահանգի մեջ։ Բնակչությունը կազմում է 2592000 մարդ 2006 թվականի տվյալով։ Զբաղեցված տարածքը 128 472.722 կմ²։ Բնակչության խտությունը 20.2 մարդ/կմ²։


== Վիճակագրություն ==
Համախառն ներքին արդյունքu կազմել է 6 216 973 455,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2438.65 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մ.թ.ա. 473


== Դեպքեր ==


== Ծնունդներ ==


== Մահեր ==
Ադենոզին

Ադենոզին, օրգանական նյութ՝ կազմված ռիբոզից և ադենինից։ Մոլեկուլային զանգվածը՝ 267,1։


== Հատկություններ ==
Անգույն բյուրեղներ են։ Թույլ հիմք է, ջրում լուծելի։
Օրգանիզմներում պարունակվում է

հատկապես մի քանի ֆերմենտներում
ինչպես նաև ադենոզինֆոսֆորաթթուներում և նուկլեինաթթուներում։Ադենոզինի ներարկումն ուժեղացնում է սրտի գործունեությունը։


== Ծանոթագրություններ ==
Պետրովկի (գյուղ, Տյոմկինսկի շրջան)

Պետրովկի (ռուս.՝ Петровки), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էպիսկոպի

Էպիսկոպի (հուն․՝ Επισκοπή), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 162 մարդ։ Տեղակայված է Պաֆոս քաղաքից 11 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==


== Աղբյուրներ ==
Episkopi, Paphos (անգլ.)
Գաբրիել (ֆիլմ, 2013)

«Գաբրիել» (ֆր.՝ Gabrielle)՝ կանադական ֆիլմ, որի ռեժիսորը Լուիզ Արշամբոն է, թողարկվել է 2013 թվականին։ Ֆիլմը վեց անգամ առաջադրվել է «Ջինի» մրցանակի։


== Սյուժե ==
«Les Muses de Montréal» երգչախմբի անդամները Ուիլյամս սինդրոմի կրողներ են՝ գենետիկ հիվանդություն, որով տառապողները ունեն հատուկ արտաքին և բանականության որոշ ոլորտների զարգացման ընթացքում բնորոշվում են մտավոր զարգացման հետամնացությամբ։ Նրանցից է Գաբրիել Դերոշը, ով սիրահարված է իր գործընկերոջը՝ Մարտին Բուսկեին։ Սակայն նրանց ծնողները դեմ են այդ հարաբերություններին։ Արդյունքում երիտասարդները պետք է ապացուցեն հասարակությանը, որ չնայած հիվնդությանը, նրանք նույնպես սիրելու իրավունք ունեն։


== Դերերում ==


== Պարգևներ ==
2014 թվական առաջադրվել է Ջինի մրցանակի, որպես լավագույն ֆիլմ
2014 թվական առաջադրվել է «Ջինի» մրցանակի, կնոջ լավագույն դերի համար
2013 թվական՝ առաջադրվել է «Ջինի» մրցանակի, տղամարդու լավագույն դերի համար
2013 թվական՝ առաջադրվել է «Ջինի» մրցանակի լավագույն մոնտաժի համար
2013 թվական՝ առաջադրվել է «Ջինի» մրցանակի լավագույն լավագույն ձայի համար
2013 թվական՝ առաջադրվել է «Ջինի» մրցանակի ձայի լավագույն մոնտաժի համար


== Հետաքրքիր փաստեր ==
Գլխավոր դերի դերակատար՝ Գաբրիել Մարիոն Ռիվարը իսկապես Ուիլյամս սինդրոմի կրող է։
Հնդկական դպրոցի տեսարանները նկարահանվել են Jeunes musiciens du monde-ում (աշխարհի երիտասարդ երաժիշտների դպրոց), որը գտնվում է հնդկական Կառնատակա նահանգում։


== Ծանոթագրություններ ==
EMedia.am

eMedia.am, լրատվական, էլեկտրոնային պարբերականը ստեղծվել է 2011 թվականին բլոգեր, ֆոտոլրագրող, դիզայներ Սեդրակ Մկրտչյանի կողմից։ Lրատվականը տեղեկություններ էր հաղորդում Հայաստանի ու Լեռնային Ղարաբաղի, ինչպես նաև Սփյուռքի հասարակական, քաղաքական և տնտեսական իրադարձությունների մասին։ Այժմ չի գործում։


== Պատմություն ==
Կայքը սկսել է գործել 2011 թվականի ապրիլ ամսից։ Սկզբնական շրջանում լրատվականն ուներ հստակ ուղղվածություն դեպի սոցիալական ցանցերն ու բլոգոլորտը։ Լրահոսում բավականին լայն տեղ էին հատկացվում հայտնի բլոգերների գրառումներին ու Ֆեյսբուք, ինչպես նաև twitter-յան հրապարակումներին։ 2012 թվականին կայքը կրեց փոփոխություններ, մասնավորապես ամբողջությամբ նորացվեց նրա առաջին՝ մեկնարկային էջը։ Դրա հետ միաժամանակ սկսեց գործել ռուսերեն տարբերակը։
Նույն տարվա վերջում արդեն կայքը կրկին՝ երրորդ անգամ փոխեց մեկնարկային էջն ու արտաքին տեսքը։ 2012-ի ամռանը լրատվականը որոշակիորեն փոխեց լուրերի մատուցման քաղաքականությունն, ավելի մեծ ուշադրություն դարձնելով հեղինակային նյութերին ու ավելի հազվադեպ տեղադրելով առանձին բլոգային և սոցցանցային գրառումներ, թեև մինչև 2013 թվականը կայքում շարունակում են գործել առանձին բաժիններ՝ բլոգերից և սոցցանցերից։

2012 թվականի գարնանից կայքը տեղադրում է հեղինակային ֆոտոշարքեր։
հայկական առցանց լրատվական դաշտում առաջիններից մեկը սկսեց արտադրել և ներկայացնել սեփական ինֆոգրաֆիկաներ։ Առաջին ինֆոգրաֆիկան հրապարակվել է 2012 թվականի մայիս-ին՝ Հայաստանում խորհրդարանական ընտրությունների վերաբերյալ։
2012 թվականի ձմռանից դադարեց գործել կայքի ռուսերեն տարբերակն ու այն ամբողջությամբ անցավ միայն հայերենին։2014 թ. փետրվար ամսվա դրությամբ կայքն ուներ օրական մոտ 13 000 այցելո։


== Ծանոթագրություններ ==
(8228) 1996 YB2

(8228) 1996 YB2, աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 22-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,575095 ա. մ., առավելագույնը մոտենում է 2,0951 ա. մ. հեռավորության վրա և հեռանում 3,0551 ա. մ.։ Արեգակի շուրջ մեկ ամբողջական պտույտ է կատարում 1509,34 երկրային օրվա ընթացքում, իր ուղեծրով շարժվելով միջինում 0,238514 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8228) 1996 YB2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աուկյուլա

Աուկյուլա (էստ․՝ Auküla), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոկրասնոե (գյուղ, Մալովիսկայի շրջան)

Անվան այլ կիրառումների համար տե՛ս՝ ՆովոկրասնոեՆովոկրասնոե (ուկրաիներեն՝ Новокрасне), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Նովոկրասնոե գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եկմալ (Ալաշկերտի գավառ)

Անվան այլ կիրառումների համար տե՛ս՝ Եկմալ (այլ կիրառումներ)Եկմալ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պեգաս (համաստեղություն)

Անվան այլ կիրառումների համար տե՛ս՝ Պեգաս (այլ կիրառումներ)Պեգաս (լատ.՝ Pegasus), աստղային երկնքի հյուսիսային կիսագնդի համաստեղություն։ Տեղակայված է Անդրոմեդայի հարավ-արևմուտքում։ Երկնքում զբաղեցնում է 1120,8 քառակուսի աստիճան մակերես, պարունակում է անզեն աչքի համար տեսանելի 166 ատսղ։


== Աստղեր ==
Պեգաս համաստեղության ամենապայծառ աստղերն են. Էնիֆ (ε)՝ 2,38m և Մարկաբ (α)՝ 2,49m։ Բավալկան պայծառ Շեաթ (β) աստղը կիսականոնավոր փոփոխական աստղ է, որի պայծառությունը տատանվում է 2,4m-ից 2,8m միջակայքում առանց կենկրետ պարբերության։
Ուշագրավ են համաստեղության առավել պայծառ աստղերի անվանումների թարգմանությունները արաբերենից. Մարկաբ՝ «Նստատեղ» կամ «Սայլ», Շեաթ՝ «Ուս», Ալհենիբ՝ «Ձիու պորտ»,Էնիֆ՝ «Քիթ»։


== Ուշագրավ մարմիններ ==
Պեգասի α (Մարկաբ), β (Շեաթ), γ (Ալհենիբ) աստղերը Անդրոմեդայի աստղի (Ալֆերաց) հետ ձևավորում են Պեգասի մեծ քառակուսի համաստեղությունը։ Պեգասում չկա աստղ, որը նշված է δ տառով; Ալֆերացը, որը գտնվում է Անդրոմեդայի ու Պեգասի սահմանային հատվածում միայն 1928 թվականին վերջնականապես վերագրվեց Անդրոմեդային (α And)։
M15՝ խոշոր գնդային կուտակում Պեգասի «գլխի» (ε Peg, Էնիֆ) մասում։
NGC 7331՝ սեյֆերտային պարուրաձև գալակտիկա, որի պատկերը շատ հաճախ օգտագործում են մեր գալակտիկայի արտաքին տեսքի մասին պատկերացումներ կազմելու համար։
51 Peg՝ առաջին արեգակնային տիպի աստղը, որի մոտ հայտնաբերվել է Էկզոմոլորակ։
Ստեֆանի հնգյակը՝ հինգ փոխազդող մոլորակներից կազմված գալակտիկա։


== Պատմություն ==
Հին համաստեղություն։ Ներառված է Կլավդիոս Պտղոմեոսի «Ալմահեսթ» աշխատության երկնային քարտեզում «Ձի» անվան տակ։
Հունական առասպելաբանության մեջ պեգասը թևավոր ձի է, որը ծնվել է Գորգոնա Մեդուսայի արյան կաթիլից։ Բաբելոնցիների մոտ այս համաստեղությունը պարզապես «ձի» էր կոչվում, իսկ հին հույների մոտ՝ Մեծ ձի։ Արաբների մոտ համաստեղությունը դեռևս պահպանել է Մեծ Ձի անվանումը՝ Ալ-ֆարաս, Ալ-ազամ։


== Տեսանելիությունը երկնքում ==
Ուսումնասիրության ամենահարմար ժամանակահատվածը օգոստոս-սեպտեմբեր ամիսներն են։ Երեկոյան ժամերին համաստեղությունը տեսանելի է անգամ ամռանը, հորիզոնի արևելյան մասում։ Ուշ աշնանը այն արդեն հասնում է զգալի բարձրության։ Սովորաբար նրան ընդունում են որպես Անդրոմեդայի աստղային շղթայի շարունակություն դեպի արևմուտք։ Այդ շղթայի ձախից վերջին աստղը՝ Ալֆերացը (Անդրոմեդայի α) իրենից ներկայացնում է Պեգասի Մեծ քառակուսի աստերիզմի հյուսիսարևմտյան անկյունը։
Հին նկարներում այս համաստեղությունը պատկերվել է «ոտքերը վերև»։ «Ձիու» պարանոցն ու գլուխը Քառակուսու հարավարևմտյան շարքի աստղերն են՝ Մարկաբից Էնիֆ։ Շատից սկսվող երկու աստղային շղթաները «առջևի վերջույթներն» են։


== Տե՛ս նաև ==
Պեգաս համաստեղության աստղերի ցանկ


== Արտաքին հղումներ ==
WIKISKY.ORG: Պեգաս
Աստղաառասպել։ Պեգաս Archived 2010-10-19 at the Wayback Machine.
Գուլիդա

Գուլիդա (վրաց.՝ გულიდა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Լենտեխիից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Ռեմիքս

Ռեմիքս (անգլ.՝ remix), երաժշտական ստեղծագործության ձև, որը թողարկվում է բնօրինակից ուշ՝ ավելի ժամանակակից գործիքավորված տարբերակով։ Երբեմն ստեղծվում է սկզբնական ստեղծագործության որոշ մասեր «խառնելու» ճանապարհով՝ ավելացնելով տարբեր ձայներ, հատուկ էֆեկտներ, կատարելով տեմպի և տոնայնության փոփոխություններ։ Ռեմիքսի առավել հաճախ հանդիպող տիպերն են՝ ռեմիքշինգը, մեգամիքսը (մի քանի երաժշտական ստեղծագործությունների հավաքածու)։


== Պատմություն ==
Ռեմիքսավորման տեխնիկան զարգացել է ձայնագրող սարքավորումների կատարելագործմանը զուգահեռ։ Հետագայում ի հայտ եկավ մի ամբողջ ուղղություն, որը զբաղված էր նոր աուդիո-արտադրանքի ստացմամբ՝ հնացած եղանակներով ձայնագրված երաժշտական նյութը ժամանակակից սարքավորումներով վերամշակելով։ Սա հանգեցրեց հնչեղության նոր կողմերի զարգացմանը և արդեն հայտնի ստեղծագործությունների որակի բարելավմանը՝ ձայնի մշակման տեխնիկայի վերջին նվաճումների և նոր էֆեկտների օգտագործման հաշվին։
Ավելի ուշ այս խնդրի ավելի լայն վերաիմաստավորումը հանգեցրեց ռեմիքսավորման՝ որպես առանձին ստեղծագործական ուղղության առանձնացմանը։ Դրա նպատակն է ընդլայնել, փոփոխության ենթարկել, երբեմն էլ ռեմիքսի ստեղծագործական մտահղացումը հակադրել երաժշտական ստեղծագործության սկզբնական մտահղացմանը։
Ռեմիքսները հիմնականում պահանջված են փոփ երաժշտությունում, որտեղ ձևավորվել է ռեմիքսացման տարբեր տեխնոլոգիաների մի ամբողջ ուղղություն։ Առաջին ռեմիքսները՝ որպես բնօրինակ երգերի փոփոխված տարբերակներ, ստեղծվել են 1960-ական թվականների վերջերին Ճամայկայում։ Ժամանակակից պարային ռեմիքսները սկիզբ են առնում 1970-ական թվականներից, երբ դիսկո ակումբների համար ի հայտ եկավ ժամանակի հայտնի երգերի ավելի ռիթմիկ և երկար տարբերակների պահանջ։ Հեղինակային իրավունքի սեփականատերերը հաճախ են իրենց երգերի համար ստեղծում ռեմիքսներ ժամանակակից տարբեր երաժշտական ոճերում։


== Ռեմիքս ստեղծողներ ==
Ռեմիքսներ ստեղծում են հեղինակները (հեղինակային իրավունք ունեցողները) կամ մասնագետները (հեղինակների կամ հեղինակային իրավունք ունեցողների պատվերով)։ Ռեմիքսներ թողարկվում են նաև երգահանների և դիջեյներ կամ ուղղակի երաժշտություն սիրողների կողմից։


== Ծանոթագրություններ ==


== Արտաքին հղումներ ==
Ռեմիքսներ(չաշխատող հղում) (MP3, 33,2 МБ, 41:34) «[1] Archived 2019-05-01 at the Wayback Machine.
Ինչ է ռեմիքսը. Дискомиксы.ру, 2008.
Այն մարդկանց կենսագրությունը, որոնք ստեղծում են ռեմիքսներ. Ռուսական ռեմիքսներ, 2011.
Ժորժ Տամադ

ժորժ Տամադ (Տամադյան Հակոբ, 1839, Կ․ Պոլիս - 1920, Լոզան), հայ նկարիչ։


== Կենսագրություն ==
Միջնակարգ կրթությունն ստացել է Փարիզի Մուրատյան վարժարանում։ 1890 թվականից ճամփորդել է Եվրոպայում և Ամերիկայում, նկարել ծովային տեսարաններ և մասամբ ցուցադրել դրանք։ Վերադառնալով Եվրոպա՝ հաստատվել է Լոզանում, որտեղ ստեղծել է Լեման լճի տեսարաններով բազմաթիվ աշխատանքներ և այլ բնանկարներ։ Գործերից են՝ «Ծովը առագաստանավով», «Ծովածոցը»։


== Մատենագրություն ==
Տամադ Ժ. «Ամենուն տարեցույց»։ 1912 թ.։
Ժողովածու (5295)

Ժողովածու (5295), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5295 թվի տակ։ Ձեռագիրը գրվել է 1371 թվականին Մաղաքիա դպիր գրիչի կողմից Կաֆայում։ Գրված է թղթի վրա, որը ունի 12×8 չափս։ Ձեռագիրը կազմված է 207 թերթից։ Գրված է միասյուն, նոտրգիր, բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարան գրչի՝ 201ա, հետագայի՝ 124բ, 171բ (17-րդ դար), 201ա (1906 թվական)։


== Բովանդակություն ==
Դաւթի Անյաղթի Սահմանք իմաստասիրութեան։
Գիրք խորհրդոց։
Յակոբայ վրդ.-ի։
Ի խնդոյ Օշնի՝ Յաղագս անձին յատկութեան։
Ներս Լամբրոնացւոյ Ներբողեան կենսատու խաչին։
Առ այն, թէ որպէս գլուխ կնոջ այր, նոյնպես գլուխ Քրիստոսի՝ Աստուած։
Հարցմունք Եւսեբի առ Անատօր։


== Ծանոթագրություններ ==
(9543) Նիտրա

(9543) Նիտրա (անգլ.՝ Nitra), աստերոիդ աստերոիդների հիմնական գոտում։ Հայտնաբերվել է 1983 թվականի դեկտեմբերի 4-ին Միլան Անտալի կողմից Պիսկեշտետոյում։
Միջին հեռավորությունը Արեգակից կազմում է 3,000783 ա. մ., առավելագույնը մոտենում է 2,789 ա. մ. հեռավորության վրա և հեռանում 3,2126 ա. մ.։ Արեգակի շուրջ մեկ ամբողջական պտույտ է կատարում 1898,67 երկրային օրվա ընթացքում, իր ուղեծրով շարժվելով միջինում 0,189606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9543) Նիտրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անվանակոչությունը (պատմվածք)

«Անվանակոչությունը» (ռուս.՝ Именины), Անտոն Պավլովիչ Չեխովի պատմվածքը` գրված 1884 թվականին։ Առաջին անգամ հրատարակվել է 1888 թվականին, «Հյուսիսային պարբերական» ամսագրում № 11 Անտոն Չեխով ստորագրությամբ։


== Հրապարակումներ ==
Անտոն Չեխովի «Անվանակոչությունը» պատմվածքը գրվել է 1888 թվականին «Հյուսիսային պարբերական» գրական ամսագրի խմբագրության պատվերով, առաջին անգամ հրապարակվել է 1888 թվականին, «Հյուսիսային պարբերական» ամսագրում № 11 Անտոն Չեխով ստորագրությամբ։ Ընդգրկվել է Ադոլֆ Մարքսի կողմից հրատարակված Ա. Չեխովի ստեղծագործությունների ժողովածուի մեջ, 1893 թվականին տպագրվել է «Միջնորդ» ժողովածուում։
Չեխովի կենդանության օրոք պատմվածքը թարգմանվել է գերմաներեն, սերբախորվաթերեն և շվեդերեն։


== Քննադատություն ==
Պատմվածքի մասին գրողի կենդանության օրոք եղած քննադատական գրախոսություններում շեշտվում էր հոգեբանական վերլուծության խորությունը և գեղարվեստականությունը։ «Օրվա նորություններ» թերթի մեկնաբան Վ. Վ. Կուզմինը գրում էր, - «Պատմվածքը գրված է վարպետորեն, փայլուն կերպով, ջերմ, գեղարվեստորեն, հասարակ և ճշմարիտ <...> Հրաշալի կերպով է ընդգծված հիվանդ կնոջ հոգեբանական ճգնաժամի պահը...»: Հոգեբանական վերլուծության խորությունը նշվել է նաև Ն. Վենևիչի և քննադատ Ա-ի կողմից։
Ամսագրային մեկնաբանները մատնանշում էին պատմվածքի սյուժեի ձգձգվածությունը։ Այսպես, Ա. Ի. Վվեդենսկին գրում էր պատմվածքի «գեղարվեստական ամբողջականությանը» վնասող մանրամասնությունների «անվերջանալի շարանի մասին»։ Ն. Լադոժսկին պատմվածքը համարում էր «երկարաձգված և տաղտկալի»։
Քննադատ Ռ. Դիստերլոն «Նեդելյա» թերթում գրում էր, որ պատմվածքը ստեղծված է «կատարելապես կոմս Տոլստոյի ոգով և ոճով»։


== Գործող անձինք ==
Օլգա Միխայլովնա, անվանակոչիկի կինը
Պյոտր Դիմիտրիչ, անվանակոչիկ, որը դուր է գալիս շատ կանանց
Կյուբով Ալեքսանդրովնա Շելլեր, ինստիտուտը վերջերս ավարտած տասնյոթ տարեկան աղջիկ, հյուր
Վառվառա, սպասուհի


== Սյուժե ==
Չեխովի պատմվածքը բաղկացած է հինգ մասից։ Իրադարձությունները տեղի են ունենում երիտասարդ ամուսնական զույգի` Օլգա Միխայլովնայի և Պյոտր Դիմիտրիչի տանը։ Օլգա Միխայլովնան գտնվում է հղիության յոթերորդ ամսում։ Պյոտր Դիմիտրիչի անվանակոչությանը հրավիրված էին հյուրեր և տոնական եռուզեռը տհաճություն էր պատճառում Օլգա Միխայլովնային։ «Նա ցանկանում էր հեռանալ տնից, նստել ստվերում և երկու ամիս հետո ծնվող մանկան մասին մտքերով տարված հանգստանալ»։
Ճաշից հետո տանտերերն ու հյուրերը գնացին այգի զբոսնելու։ Հյուղակի մոտ նստելու համար դուրս եկավ նաև Օլգա Միխայլովնան և այդ պահին նրա կողքով անցան Պյոտր Դիմիտրիչն ու Լյուբոչկան։ Օլգա Միխայլովնան թաքնվեց հյուղակում, սկսեց լսել նրանց խոսակցությունը։ Պյոտր Դիմիտրիչը պատմում էր Լյուբային, թե ինչպես է ինքը մի անգամ դատարան ընկել։ Իր պատմածը նա ուղեկցում էր հետևյալ բառերով, - «Մեզ մոտ այնպիսի կարգ ու կանոն է, որ դուք կարող եք առանց երկմտելու կարծիք հայտնել արևի, լուսնի, ինչի մասին ուզում էք, բայց աստված հեռու պահի, որ դիպչեք լիբերալներին։


== Գրականություն ==
Чехов А. П. Именины // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.


== Ծանոթագրություններ ==


== Արտաքին հղումներ ==
Чехов А. П. Именины Archived 2017-05-31 at the Wayback Machine. Բնօրինակ ռուսերեն տեքստ
Տիխիլ

Տիխիլ (ռուս.՝ Тихиль), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)